
                                                            Avizat Serviciul Juridic
                                                            Prin raport de avizare nr. ______ / ___________
		
Raport de specialitate
[bookmark: _Hlk129592132][bookmark: _Hlk129592079][bookmark: _Hlk129941772]privind darea în folosință gratuită, pe o perioadă de 20 de ani, a terenului în suprafață de 561 mp, situat în Municipiul Drobeta Turnu Severin, Aleea Baladei nr. 2, având NC 69935, Parohiei „Sfântul Arhidiacon Ștefan - W. Mărăcineanu”


            Prin referatul de aprobare nr. _______/____________, Viceprimarul Municipiului Drobeta Turnu Severin, domnul Daniel Cîrjan, propune adoptarea unui proiect de hotărâre de consiliu local privind darea în folosință gratuită, pe o perioadă de 20 de ani, a terenului în suprafață de 561 mp, situat în Drobeta Turnu Severin, Aleea Baladei nr. 2, înscris în CF Drobeta Turnu Severin 69935, având NC 69935, Parohiei „Sfântul Arhidiacon Ștefan - W. Mărăcineanu”.
1. Necesitatea și oportunitatea aprobării proiectului
	 Proiectul de hotărâre propus a fost elaborat în baza următoarelor considerente:
[bookmark: _Hlk129079336]- adresa nr. 20388/03.07.2019 emisă de către Episcopia Severinului și Strehaiei-Protoieria Drobeta Turnu Severin - Parohia „Sfântul Arhidiacon Ștefan - W. Mărăcineanu”;
- certificatul de Înregistrare Fiscală seria A nr. 0573897 al Parohiei „Sfântul Arhidiacon Ștefan - W. Mărăcineanu”;
· [bookmark: _Hlk129335732]HCL nr. 131/31.05.2011 privind darea în administrarea Parohiei ”Sfântul Arhidiacon Ștefan – Walter Mărăcineanu” a clădirii bisericii situată în Cimitirul Sfântul Ștefan, cu terenul aferent;
· dispozițiile art. 8 alin. 1, respectiv art. 27 alin. 1 din Legea nr. 489/2006 privind libertatea religioasă și regimul general al cultelor conform cărora ”Cultele recunoscute sunt persoane juridice de utilitate publică. Ele se organizează şi funcţionează în baza prevederilor constituţionale şi ale prezentei legi, în mod autonom, potrivit propriilor statute sau coduri canonice” și ”Cultele recunoscute şi unităţile lor de cult pot avea şi dobândi, în proprietate sau în administrare, bunuri mobile şi imobile, asupra cărora pot dispune în conformitate cu statutele proprii”;
· dispozițiile art. 874 alin 1 din Legea nr. 287/2009 privind codul Civil conform cărora ”dreptul de folosință asupra bunurilor proprietate publică se acordă cu titlu gratuit pe termen limitat in favoarea instituțiilor de utilitate publică”;
· dispozițiile art. 349 din OUG 57/2019 privind Codul administrativ, conform cărora ”Hotărârea Guvernului sau a consiliului judeţean, respectiv a Consiliului General al Municipiului Bucureşti sau a consiliului local al comunei, al oraşului sau al municipiului, după caz, prin care se aprobă darea în folosinţă gratuită va cuprinde următoarele: a) datele de identificare a bunului şi valoarea de inventar a acestuia; b) în cazul bunurilor cu regim special, indicarea reglementărilor legale specifice privind paza şi protecţia; c) destinaţia bunului; d) durata pentru care se acordă folosinţa gratuită; e) termenul la care se va realiza predarea-primirea materială a bunului; f) obligaţiile instituţiei de utilitate publică beneficiară; g)entitatea care suportă cheltuielile de întreţinere a bunului, potrivit destinaţiei sale; h) modalităţi de angajare a răspunderii şi sancţiuni.”;
· [bookmark: _Hlk129333278]avizele comisiilor de specialitate ale Consiliului Local al Municipiului Drobeta Turnu Severin;
Adoptarea proiectului este necesară și oportună din următoarele motive:
· faptul că terenul cu suprafața din acte de 101 mp a fost dat în administrare Bisericii Parohiei „Sfântul Arhidiacon Ștefan - W. Mărăcineanu” pentru ctitorirea unui lăcaș de cult conform HCL nr. 131/31.05.2011 emis de Primăria Municipiului Drobeta Turnu Severin;
· faptul că terenul dat în folosință gratuită este necesar pentru asigurarea condițiilor normale desfășurării activităților specifice cultului creștin ortodox, în speță slujbe religioase, procesiuni și alte manifestări de acest gen.

2. Legalitatea
	Susținerea proiectului din punct de vedere legal este fundamentată pe  dispozițiile art. 874 alin 1 din Legea nr. 287/2009 privind Codul Civil, art. 84, art. 108 lit d, 129 din alin. 1, alin. 2 lit. (c),alin 6 lit (a), art. 139 alin. 1, alin. 3 lit (g), art. 196, alin 1 lit. (a) si  ale art. 349-353 din O.U.G. nr. 57/05.07.2019 privind Codul administrativ.
		În acest sens, în conformitate cu dispozițiile art. 136 alin. 8 lit. (b) din O.U.G. nr. 57/05.07.2019 privind Codul administrativ, a fost întocmit raportul de specialitate al Direcției Patrimoniu cu privire la darea în folosință gratuită a terenului, în suprafață de 561 mp, situat în Drobeta Turnu Severin, Aleea Baladei nr. 2, având NC 69935, Parohiei „Sfântul Arhidiacon Ștefan - W. Mărăcineanu”.
		Proiectul de hotărâre cu întreaga documentație va fi supus spre dezbatere și aprobare în ședința Consiliului Local al Municipiului Drobeta Turnu Severin.

Atașăm prezentului raport, în fotocopie:
- Adresa nr. 20388/03.07.2019 emisă de către Episcopia Severinului și Strehaiei-Protoieria Drobeta Turnu Severin - Parohia „Sfântul Arhidiacon Ștefan - W. Mărăcineanu” ;
- Certificatul de Înregistrare Fiscală seria A nr. 0573897 al Parohiei „Sfântul Arhidiacon Ștefan - W. Mărăcineanu”;
 - HCL nr. 131/31.05.2011 privind darea în administrarea Parohiei ”Sfântul Arhidiacon Ștefan – Walter Mărăcineanu” a clădirii bisericii situată în Cimitirul Sfântul Ștefan, cu terenul aferent;
       - Extrasul de Informare de Carte Funciară nr. 50270/16.12.2022.

 Director,                             Șef Serviciu Administrare Terenuri,                      Întocmit,                  Radu Lăpădat                                   Felix Nuhaiu                                        Laura Stoican 

